CELEX: 62013CN0425
Language: hr
Date: 2013-07-24 00:00:00
Title: Predmet C-425/13: Tužba podnesena 24. srpnja 2013. — Europska komisija protiv Vijeća Europske unije

21.9.2013   
            
            
               HR
            
            
               Službeni list Europske unije
            
            
               C 274/12
            
         Tužba podnesena 24. srpnja 2013. — Europska komisija protiv Vijeća Europske unije
   (Predmet C-425/13)
   2013/C 274/29
   Jezik postupka: engleski
   
      Stranke
   
   
      Tužitelj: Europska komisija (zastupnici: G. Valero Jordana, F. Castillo de la Torre, agenti)
   
      Tuženik: Vijeće Europske unije
   
      Tužitelj od Suda zahtijeva da:
   
   
               —
            
            
               poništi drugu rečenicu članka 2. i Odjeljak A Dopune/Priloga Odluke Vijeća kojim je odobrilo otvaranje pregovora o povezivanju sustava Unije za trgovanje emisijskim jedinicama sa sustavom za trgovanje emisijama u Australiji, ili, podredno,
            
         
               —
            
            
               poništi Odluku Vijeća i zadrži učinke pobijane odluke ukoliko bude u cijelosti poništena, i
            
         
               —
            
            
               naloži Vijeću Europske unije snošenje troškova.
            
         
      Tužbeni razlozi i glavni argumenti
   
   Prvi tužbeni razlog: povreda članka 13. stavka 2. UEU-a, članka 218. stavaka 2. do 4. UFEU-a i članka 295. UFEU-a i načela institucionalne ravnoteže. Komisija tvrdi da je Vijeće povrijedilo članak 218. UFEU-a kada je Komisiji jednostrano uvelo detaljan postupak koji ex novo daje Vijeću ovlasti i Komisiji obveze koje ne postoje u toj odredbi. Vijeće je također povrijedilo članak 13. stavak 2. UEU-a, u vezi s člankom 218. stavkom 4. UFEU-a, i načelo institucionalne ravnoteže, jer je na štetu Komisije i Europskog parlamenta proširilo ovlasti koje su mu dodijeljene Ugovorima.
   Drugi tužbeni razlog: povreda članka 13. stavka 2. UEU-a i članka 218. UFEU-a i načela institucionalne ravnoteže, jer pobijana odluka određuje da detaljno pregovaračko stajalište Unije utvrđuje poseban odbor Vijeća. Članak 218. stavak 4. UFEU-a daje posebnom odboru samo savjetodavnu ulogu.